Landbou.com praat met Herman
• Leefstyl • Boer soek 'n vrou • Landbou.com praat met Herman
Herman soek iemand wat alles met hom kan deel
Herman (41) is 'n beesboer van die Vrystaat. Hy het sy prokureurskantoor in die stad verruil vir die lewe op die plaas.
Herman soek nie iemand om vir hom te sorg nie, maar ‘n maat wat alles met hom kan deel.
Het jy self besluit om vir Boer soek ‘n Vrou in te skryf, of het iemand jou aangepor?My vriende en familie het my aangemoedig om dit te doen. Hulle het gedink ek is ‘n goeie kandidaat, want ek woon alleen op die plaas. Ek is nou baie opgewonde hieroor, en dink dit gaan ‘n lekker geleentheid wees om nuwe mense te ontmoet.
Wat is so lekker aan die boerdery dat jy nie langer wou praktiseer as prokureur nie?Dit is twee verskillende wêrelde! Ek het nie op die plaas grootgeword nie, maar in die stad. My hele lewe lank wou ek egter boer, maar het nie die geleentheid gehad nie. Ek het tydens my skoolloopbaan my vakansies op die plaas by my oom-hulle deurgebring. Die plaas was al van kleins af in my bloed. My pa het grond gehad, en in 1999 het ek en hy saam begin boer. Ek kyk glad nie terug nie!
Jy het twee seuns, Ewie (12) en Danny (5). Dis seker lekker om vir hulle aan die boerdery bloot te stel. Sal jy eendag jou kinders aanmoedig om te kom boer? Ek sal. Ek is bietjie skepties oor die politiek en dink dit is soos ‘n donker wolk wat oor ons hang. Maak nie saak hoe goed jy boer nie, ons kan niks daaraan doen nie. Maar wat die landbou self en die ekonomie betref, is ek positief. Daar is goeie vooruitsigte vir goeie boere wat hul kant bring. Die mense moet eet, ons moet net produseer.
Is jy ‘n romantiese siel? Nee! Ek is ongelukkig nie. Vir my is dit romanties om die mooi dinge in die lewe, soos ‘n mooi sonsondergang of ‘n dier wat in die veld loop, met iemand ted eel. Ek is nie iemand wat kersligetes gaan voorberei nie. Ek hou nie van daardie vooropgestelde verwagtinge nie.
Jy is lief vir visvang. Wat is die grootste vis wat jy al inkatrol het? Ons het grond teen die Vaaldam en ek vat gereeld my seuns soontoe. Ek is nie heeltemal ‘n papgooier nie, maar is lief vir diepsee-visvang. Ek is nie iemand wat rekords hou nie. Die grootste vis wat ek al gevang het, was ‘n haai en ek kan nie eers onthou hoe groot dit was nie. Ek is ook baie lief vir jag en gholf, en speel van ‘n nege-voorgee af.
2012/06/24 03:24:57 PM
Ek hou van wat jy se jy is baie eerlik en opreg en dis hoe n mens moet wees. BOSSIE
2012/06/25 09:49:51 AM
hman jy sal n goei maat kry jy verdien nie om so alleen op die plaas te wees nie
2012/06/28 07:55:45 AM
Herman Ek hou van die manier waarop jy jou liefde vir die lewe uitspel. Ek is trots daarop dat jy nie skaam is om jou Drakensbergers vir die wereld te wys nie.
2012/07/02 09:40:51 AM
ek hou van n man wat weet wat hy in die lewe wil he
2012/07/08 06:55:55 AM
Die mooi dinge in die lewe is soms nader as wat mens dink. Die natuur is my lewe ook. Buitelig, vars lig. Die geluide van hoendertjies vroeg more so op 'n plaas se werf. Dinge so na aan my hart.
2012/07/09 01:41:45 PM
Wonder wat jy van al die pakkies gedink het...?
2012/07/11 04:55:27 PM
Herman, mense soos jy moet niks anders as geluk vind nie. Jy is 'n mens duisend en daar is niks mooier as eerlikheid en opregtheid nie. En glo my daar is niks so erg soos alleen op 'n plaas nie, veral nie as jy weet jy het die gawe om dit met iemand spesiaal te deel nie. Ek stem saam ek hou nie van beplande romantiese etes en al daai dinge nie, die onverwagte dinge wat saam gedoen word tel baie meer soos ry in die veld met perde, of met die Quads of soos jy se op 'n kombers die sonsondergang al daai kort tye saam tel baie meer partykeer as 'n beplande vakansie of romantiese ete. Baie Sterkte en groete uit die Vaal.
2012/07/11 05:16:48 PM
Herman gaan vir net die beste ek verstaan presies hoe jy dink en voel en stem honderd saam met jou, dis die klein dingetjies al die lag en gesels wat mens onthou.. Groete uit die vaal
2012/07/12 09:10:26 AM
"Man is not meant to be alone" Dis so waar, die probleem is net om jou sielsgenoot te vind. Iemand met wie jy die hoogte- en laagtepunte kan deel. Ongelukkig het die lewe so gejaagd en vlak geraak, mense sien nie meer wat regtig saak maak nie.
2012/07/13 09:43:16 AM
Jy sal n maat kry, elke pot het sy of haar deksel. Ek wil net een ding se en dit is onthou net mooi is nie als nie...
2012/07/19 10:06:41 AM
Het heel toevallig op die web werf afgekom na ek op soek was na die titel van 'n boek oor verhoudings, het gedink dit sal geskik wees vir 'n vriendin se dogter. Kyk nie graag tv nie en het ook nie ds tv nie, ek het die opskrif van die artikel "boer soek 'n vrou" snaaks gevind en het besluit om te gaan kyk wat dit behels. Om 'n geskikte lewens maat te vind as jy 'n sekere ouderdom bereik het is nie maklik nie, sterkte aan almal wat deel neem. 'n Jammerte dat ek nie die program kan volg nie, behoort interessant te wees. Rooikappie
2012/08/24 02:09:09 PM
Van Prokureur tot boer - Bja intresant ! Pop
2012/10/16 03:49:26 PM
Al wat ek wil he is n maaitjie om lekker te gesels en alles mee te deel, so wanneer kan ons gesels Hanny
2012/10/18 11:27:17 PM
Herman jy is die cutste man! Sjoe jy kan bly wees ek is te oud om vir BSV in te skryf..ek sou jou posbus laat bars het! Lol..! Jy het net daardie "iets' wat elke vrou soek..dis kombinasie van die tikseltjie grys hare, haarstyl, jou lag, ondeunde oe en seuns-senuagtigheid.. Ek hoop jy kry jou droommeisie..
2012/10/19 08:51:11 AM
Ek wil net weet wat is Herman se van?
2012/10/25 04:02:17 PM
Onthou jy jou springbok trofee?
2012/12/16 07:16:18 PM
Vandat ek Herman gesien het het ek hom gelike hy lyk na n goeie man. Ek glo Herman het reggekies en dat hy n goeie maat sal wees Sterkte vir die pad voorentoe amanda
2012/12/24 10:35:00 AM
ek dink jy is ;n oulike ou en jy en die meisie wat oor gebly het pas saam
2013/04/16 09:06:24 AM
Ek dink nog steeds Herman is n baie aantreklike man.het n humor sin,hou van als wa in ek belang stel.Herman as jy nog beskikbaar is hierdie boere meisie soek n boer!
2013/10/04 04:20:08 PM
Jy klink na my ideale man. Ek en jy het soveel in gemeen en deel dieselfde liefde in die natuur en lewe. Ek het ook n seun, 6 jaar oud. Het in die stad groot geword, maar meestal van my kinderdae op ons familie plaas deur gebring. Ek was nog nooit voorheen getroud of verloof nie, want ek wag vir my ridder op die wit perd..en ek verkies n boer... Herman, ek sal dit baie geniet om in kontak te kom met jou. Ek en jy sal n goeie verhouding kan opbou... jou eie plaas vrou. Hoop om van jou te hoor.